als_Latn dik_Latn sag_Latn
Në tregun e telefonave Android, ndërsa të gjithë kompanitë po mundohen të sjellin ndryshime, kompania Blackphone ofron diçka vërtet unike: kontroll të privatësisë tuaj.
Telefoni inteligjent Blackphone, që u prezantua në Kongresin Botëror të Telefonave, është krijuar për të ruajtur të dhënat tuaja personale.
Për shkak të skandaleve të sigurisë dhe përgjimeve gjatë gjysmës së dytë të vitit të kaluar, shumë kompani janë përpjekur të japin më shumë opsione për përdoruesit, por Blackphone mesa duket shkon shumë më përpara se kaq. Qëllimi i kompanisë është që t’i bëjë sa më transparente opsionet e privatësisë, e në të njëjtën kohë të krijojë edhe lehtësi në modifikimin e tyre për përdoruesit që duan të kenë nën kontroll gjithçka.
“Qëllimi ynë është të krijojmë një telefon që vendos në plan të parë privatësinë dhe sigurinë,” tha Toby Weir-Jones, menaxheri i kompanisë Blackphone. Siguria përfshin mesazhet tekst, telefonatat dhe ruajtjen e të dhënave në internet, ndërsa mesazhet elektronike nuk përfshihen.
Telefoni Blackphone ka një procesor me katër bërthama me qark 2 GHz, ekran 4.7 inç HD IPS, RAM 2 GB DDR3, memorie të brendshme 16GB dhe një kamera 8 megapixelë.
Kompania Silen Circle, që ofron sigurinë dhe privatësinë e telefonatave dhe mesazheve, ofron bashkë me Blackphone dy vjet abonim, dhe në shërbim mund të bëhen pjesë edhe tre numra të tjerë, pavarësisht telefonit.
Edhe pse 629 dollarë janë shumë për një telefon inteligjent, sidomos në Amerikë ku njerëzit duan pajisje të mira por me çmime të përballueshme, Weir Jones tha se kjo shumë vjen ngaqë telefoni do të përfshijë disa shërbime si: dy vjet abonim tek kompania Silen Circle (240 dolarë), tri vjet abonim tek “Friends and Family”, dy vjet do të përfitojnë nga shërbimet e Disconnect VPN (120 dollarë), dhe dy vjet do të kenë hapësirë falas në Spideroak në internet (120 dollarë). Nëse do t’i mblidhnim të gjitha këto atëherë vlera e telefonit do të arrinte në 1,508 dollarë.
Blackphone hidhet në treg në verën e këtij viti, por pa një datë të konfirmuar. Kjo pajisje është diçka që premton shumë, por ende pritet se çfarë të rejash do të sjellë e si do të pritet nga përdoruesit.
Burim: Krokodili
als_Latn als_Latn als_Latn als_Latn als_Latn als_Latn als_Latn als_Latn als_Latn